Awo olwatuuka, ng’ensolo zonna zikuŋŋaanira mu kiyumba ky’Empologoma. Empologoma yali yeebasse, Maguja n’asendasenda Ekibe kimusibe omuguwa gwe bakoze mu byenda bya Ssekanolya. Oludda lw’omuguwa olumu baalusiba ku mukira gw’Empologoma ate olulala ne balusiba mu nsiko. Empologoma bwe yazuukuka n’eraba nga nsibe n’enyiiga nnyo. Yayita ensolo zonna n’ezibuuza nti, “Ku mmwe abaana bange abaagalwa ani ansibye.” Buli nsolo ne yeegaana. Naye Empologoma bwe yabuuza Ekibe, kyamuddamu nti, “Nze omwana wo omwagalwa nze nakusibye.” Empologoma yanyiiga nnyo n’etuuka n’okukutula omuguwa gwe baali bagisibye. Awo Maguja n’egamba Ekibe nti, “Mutabani, ggwe oli mwana w’ekibe ate ekitono, tojja ku kwatibwa kati. Ekibe ne kitoloka, Empologoma n’esigala awo mu busungu obungi.